
ДОКЛАДНА ЗАПИСКА
ОТ
ИНЖ. ЧАНКА КОРАЛСКА – ЗА  КМЕТ НА ОБЩИНА БУРГАС 
Съгласно Заповед № 1839/07.07.2016 на Кмета на Община Бургас


ОТНОСНО: Приемане на Наредба за изменение и допълнение на Наредбата за опазване на обществения ред на територията на Община Бургас


УВАЖАЕМИ ОБЩИНСКИ СЪВЕТНИЦИ,
	Във връзка със зачестили посегателства върху общинско имущество – велосипеди на Вело Бургас, от клиенти и ползватели на услугата за отдаване под наем на общински велосипеди, бяха образувани няколко досъдебни производства, които в последствие бяха прекратени поради ниската стойност на материалните щети. Всяка една повредена част, макар и с ниска стойност, довежда до увреждане на общинското имущество и допълнителни разходи на ОП „Транспорт“, като специализирано звено към Община Бургас, за закупуване на нови части и/или ремонт. Към настоящия момент няма механизъм за санкциониране на този вид нарушители. 
Увреждането на общинско имущество се изразява в неправомерни, умишлени дейстия на наематели на велосипедите, които водят до нарушаване на целостта на велосипеда или на част от неговите компоненти, които включват:
-         нарушаване на целостта или липса на „престилка“-та на велосипеда, оборудвана с диодни светлини; 
-	нарушаване на целостта и формата или липса коша за багаж; 
-	скъсани GPS кабели, счупена GPS кутия; 
-	счупване на заден/ преден калник на задното движение на велосипеда;
-	спукана гума; 
-	счупени или липсващи диодни лампи.
	
		
Ремонтът или закупуването на нови части, вследствие на извършените посегателства на отдаваните под наем общински велосипеди, се извършва със средства от бюджета на ОП „Транспорт“. 
На следващо място, зачестиха случаите, в които наематели на велосипеди напускат пределите на град Бургас с наетите велосипеди, след което, при изтичане на времето им за ползване, не ги предават отново в някоя от велостоянките в пределите на града, а велосипедите се оставят на места извън границите на гр. Бургас. 
Територията на гр. Бургас, която е включена в рамките на Вело Бургас е:
- жилищни комплекси – „Славейков”, „Изгрев”, „Зорница”, „Братя Миладинови”, „Лазур”, „Възраждане“, Централна Градска част и „Меден Рудник”;	
- производствени зони – „Север”, „Юг”, „Победа”, „Сарафово” и „Меден Рудник”; - квартали на града – Крайморие, Сарафово, Лозово, Горно Езерово и Долно Езерово, Ветрен и Банево;
- паркове- Парк „Езеро“, Приморски парк;
След локализирането на изоставените велосипеди, от ОП „Транспорт“ предприемат действия по връщането им обратно в предвидените граници на услугата Вело Бургас, което отново е свързано с разноски, които са за сметка на общинското предприятие. Към настоящия момент няма механизъм за санкциониране и на този вид нарушители.
Предвид изложеното, бе необходимо да се извърши преглед на Наредбата за опазване на обществения ред на територията на Община Бургас, приета с решение на Общински съвет - Бургас по т.5, Протокол № 22 от 31.03.2005 г., последно изменена и допълнена с решение на Общински съвет – Бургас с решение по т.2, Протокол №12/01.06.2016 г., при който се установи, че липсва нормативно регламениран механизъм за санкциониране на нарушителите за този вид посегателства върху общинско имущество. Липсата на такъв механизъм в наредбата създава чувство за безнаказаност у ползвателите на услугата от една страна, и увреждане имуществото на Община Бургас от друга.
Предлаганият проект на Наредба за изменение и допълнение на Наредбата за опазване на обществения ред на територията на Община Бургас, приета от Общински съвет – Бургас, има за цел да създаде механизъм за преустановяване на посегателствата и санкционитане на извършителите на този вид умишлени посегателства върху имуществото на Обшина Бургас. Съшо така с този вид санкции следва да бъде постигнат превантивен ефект.
Размерът на предложената санкцията се определя, като се вземе предвид степента на увреждането и общата стойност на велосипеда, възлизаща приблизително на 1000 лв.
Предвидените изменения и допълнения на  Наредба за опазване на обществения ред на територията на Община Бургас, приета от Общински съвет – Бургас не изискват финансови средства.
Проектът на Наредба за изменение и допълнение на Наредбата за опазване на обществения ред на територията на Община Бургас е обявен на интернет страницата на Община Бургас и Общински съвет - Бургас в изпълнение на чл. 26, ал.2 от Закона за нормативните актове (ДВ, бр. 46 от 2007 г.).
Предвид изложеното и на основание чл. 21, ал.2 от Закона за местното самоуправление и местната администрация и чл. 10, ал. 2 от Закона за нормативните актове, предлагам Общински съвет – Бургас да приеме следното:





РЕШЕНИЕ:

Приема Наредба за изменение и допълнение на Наредбата за опазване на обществения ред на територията на Община Бургас, приета с решение на Общински съвет-Бургас по т. 5, Протокол № 22 от 31.03.2005 г., изменена и допълнена с решения на Общински съвет – Бургас по т. 2, Протокол № 34  от 31.03.2006 г.;  по т. 13, Протокол № 39 от 29.09.2006 г.;  по т. 11 Протокол № 9 от 22. 05. 2008 г.; по т. 11, Протокол № 11 от 24. 07. 2008 г.; по т. т. 16 и 21, Протокол № 13 от 23. 10. 2008г.; по т.18,  Протокол №23/23.07.2009 г.; по т.8,  Протокол №24/17.09.2009 г.; по т.7,  Протокол №33/22.04.2010 г.; по т.5,  Протокол №34/20 и 26.05.2010 г.; по т.13,  Протокол №41/18 и 23.11.2010 г.; по т.7, Протокол №44/20 и 25.01.2011 г.; по т.3 и т.7, Протокол № 47/24 и 29.03.2011 г.; изм. с Решение №95/21.01.2012 г. по адм.д.№1377/2011 г. на Административен съд-Бургас, в сила от 13.02.2012 г.; по т.4,  Протокол №9/24.04.2012 г.; по т.3, Протокол № 27/24.09.2013 г. , изм. с Определение №2087/10.10.2013 г. по адм.д.№ 689/2013 г. на Административен съд-Бургас; по т.32, Протокол № 41/30.09.2014 г., изм. с решение на ОбС-Бургас по т.1, Протокол № 47/27.01.2015 г.; изм. с решение на ОбС-Бургас по т. 4, Протокол № 49/24.03.2015 г., изм. и доп. с решение по т. 4, Протокол № 52/26.05.2015 г., изм. и доп. с решение по т. 4, Протокол № 53/23.06.2015 г.; доп. с решение по т. 4,  Протокол № 54/21.07.2015 г.; по т.2, Протокол №12/01.06.2016 г., както следва:

§ 1.  В чл. 3  се добавят  нови точки 26 и 27 със следното съдържание:
	- „т. 26. Повреждането на общински велосипеди, както и разклащане или извиване на рамката на велосипед, намиращ се на паркоколонка, освен ако не се възстанови стойността на вещта.“
		- „т.27. Напускането на пределите на град Бургас с нает общински велосипед, т.е. границите на града обозначени със съответния пътен знак Д 12 (край на населеното място).“
		
		§ 2.  В чл. 34  се добавя нова ал. 5 със следното съдържание:
		(5). На физически лица, извършили нарушение на чл. 3, т.26 и т.27 се налага глоба в размер от 50 до 500 лв.
		 
		§ 3.  Чл. 35, ал. 1 се изменя и придобива следното съдържание:
	„(1) Право да съставят актове по наредбата имат длъжностни лица от дирекция „Управление при кризи, обществен ред и сигурност“ в Община Бургас, униформените служители от съответните териториални звена на Отдел „Охранителна полиция“ в Областна дирекция на МВР- Бургас,  Регионална дирекция „Гранична полиция“ – Бургас, Регионална дирекция „Пожарна безопастност и защита на населението“- Бургас,  Зонално жандармерийско управление - Бургас в Министерство на вътрешните работи и  инспектори на ОП „Транспорт“, в рамките на тяхната компетентност, както и други длъжностни лица от общинска администрация , определени със Заповед на кмета.“ 

		§ 4. В Допълнителни разпоредби се добавя нова т.7, със следното съдържание:

		Граници на Вело Бургас включват:
		- жилищни комплекси – „Славейков”, „Изгрев”, „Зорница”, „Братя Миладинови”, „Лазур”, „Възраждане“, Централна Градска част и „Меден Рудник”, „Победа“ и „Акации“;	
		- производствени зони – „Север”, „Юг”; 
		- квартали на града – Крайморие, Сарафово, Лозово, Горно Езерово и Долно Езерово, Ветрен и Банево;
		- паркове- Парк „Езеро“, Приморски парк;

			

ЧАНКА КОРАЛСКА
ЗА КМЕТ НА ОБЩИНА БУРГАС



Съгласувал:
Златина Георгиева
Директор на дирекция ПНО

Изготвил:
Андрей Рунчев
Директор на ОП „Транспорт“

